proxectonos/corpus_dominio_legal_administrativo_tmp huggingface dataset:
03/11/2011 | Administración LocalMunicipal
O Pino
Aprobación definitiva expediente de modificación de créditos

Aprobado definitivamente, por ausencia de reclamacións ao acordo inicial o expediente de modificación de créditos, SUPLEMENTOS, conforme ao disposto faise público o resumo por capítulos dos incrementos que afectan ó vixente presuposto municipal: SUPLEMENTOS DE CRÉDITO: CAP.4.- Transferencias corrientes: 6.198,86 CAP.8.- ACTIVOS FINANCIEROS: 6.198,86 O Pino 31 de outubro de 2011. O ALCALDE, -Sandra Mary Romero Ercibengoa Radkov-
03/11/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Modificación dos estatutos da Asociación de Xóvenes Empresarios de Bergantiños. “AXOBER”

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección recibironse en data 18/01/11 a modificación do Estatutos da Organización denominada “ASOCIACIÓN DE XOVENES EMPRESARIOS DE BERGANTIÑOS“ (Expte15/526) Nos que a modificación consiste no cambio de endrerezo social da Asociación e unha nova redacción dos estatutos. Asinan a certificación da acta da asemblea, na que se acordan as modificacións, Jose Figueiras Garrido presidente e José Antonio Añón Lema, secretario. A documentación depositada poderán ser examinados por calquera persoa interesada. A Coruña, 20 de outubro de 2011 O XEFE TERRITORIAL, Asdo.: Luis Alvarez Freijido
03/11/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Disolución da “Asociación de Ganaderos San Antonio”, exp.15/540

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección o día 14/10/2011, depositouse Certificado da Asemblea Xeral Extraordinaria na que se acorda a Disolución da“Asociacion de Ganaderos San Antonio”de Coristanco sen animo de lucro, exp 15/540, Asinan a Acta de Disolución: Jose Ramón Muñiz Pose, presidente e Manuel Perez Recarey, secretario. O certificado depositado poderá ser examinada por calquera persoa interesada. A Coruña, 19 de outubro de 2011 O XEFE TERRITORIAL DE TRABALLO E BENESTAR. Asdo.: Luis Alvarez Freijido.
03/11/2011 | Administración LocalMunicipal
Miño
Aprobación padrón fiscal

Mediante decreto de Alcaldía de 24 de outubro de 2011, aprobouse o padrón da taxa municipal de saneamento e de subministro de auga, correspondente ó terceiro trimestre do exercicio 2011, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no "BOP" e no taboleiro de edictos do concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 regoladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuizo de que poida exercitar calquera outro recurso que estime pertinente. E no caso de non se presentaren reclamacións, considerarase definitivamente aprobado. Miño, 24 de outubro de 2011 O Alcalde P. D., Resolución 711/11 (20-06-2011) Asdo./ Eva Vilariño González
03/11/2011 | Administración LocalMunicipal
Cerdido
Derrogación e aprobación de ordenanzas fiscais

O Pleno do Concello de Cerdido, en reunión ordinaria do día 25 de outubro de 2011 aprobou a derrogación da ordenanza fiscal actual e aprobación dunha nova ordenanza fiscal reguladora da taxa por aproveitamento especial do dominio publico local a favor de empresas explotadoras de servizos de subministro de interese xeral Polo que en cumprimento do disposto no artigo 17 do Texto refundido da Lei reguladora das facendas locais, cómpre iniciar un período de información pública de trinta días para que os interesados poidan examinar o expediente e presentar as reclamacións que estimen pertinentes. Cerdido, 25 de outubro de 2011 A Alcaldesa Asdo. Ana Rodriguez Montero
03/11/2011 | Administración LocalMunicipal
Teo
Aprobación provisional da modificación de ordenanzas fiscais

O Pleno da Corporación municipal, en sesión celebrada en data 27 de outubro de 2011, adoptou os seguintes acordos provisionais de modificación de Ordenanzas fiscais: - Aprobación provisional da modificación da Ordenanza fiscal reguladora da taxa por actividades e servizos relacionados coa hixiene urbana. - Aprobación provisional da modificación da Ordenanza fiscal reguladora do imposto sobre vehículos de tracción mecánica. De conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, exponse ao público os expedientes polo prazo de trinta días hábiles mediante anuncios no taboleiro de edictos do Concello, na páxina web municipal e no Boletín Oficial da Provincia (BOP), así como nun xornal dos de maior difusión da provincia, prazo que comezará a computar dende o día seguinte ao da publicación deste anuncio no BOP, dentro do cal o/as interesado/as poderán examinar os expedientes e presentar as reclamacións que estimen oportunas. No caso de que non se presenten reclamacións entenderanse definitivamente adoptados os acordos, ata entón provisionais, sen necesidade de acordos plenarios, procedendo a publicación no BOP dos acordos definitivos e o texto íntegro das modificacións aprobadas para a súa entrada en vigor. Teo, 28 de outubro de 2011 O alcalde Martiño Noriega Sánchez
03/11/2011 | Administración LocalMunicipal
Ferrol
Licenza

Solicitada por Automóviles Louzao S. A. U. licenza de instalación e apertura para a actividade de reforma de nave para exposición, venda e taller de vehículos en San Pedro de Leixa, 303, que cumpre a normativa vixente, sométese a información pública por período de DEZ DÍAS hábiles, co fin de que poida examinarse o expediente no Negociado de Licenzas deste Concello e formularse por escrito as reclamacións e/ou observacións que se estimen oportunas, de conformidade co disposto no art.30 do Regulamento de actividades molestas, insalubres, nocivas e perigosas. Ferrol, 19 de outubro de 2011. O concelleiro delegado da Área de Medio Ambiente, Urbanismo, Servizos e Seguridade Guillermo Evia Pérez
24/11/2011 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación inicial do orzamento xeral da corporación para o exercicio 2012

O Pleno do Concello da Coruña aprobou inicialmente o orzamento xeral da corporación para o exercicio económico de 2012, na sesión extraordinaria realizada o día 21 de novembro de 2011. Este orzamento xeral está integrado polo orzamento do Concello, o do Instituto Municipal Coruña Espectáculos (IMCE) e as previsións de ingresos e gastos da Empresa Municipal de Aguas de La Coruña, SA (EMALCSA) e da Empresa Municipal Vivienda, Servicios y Actividades, SA (EMVSA). Así mesmo, aprobou inicialmente os cadros de persoal de todos os postos de traballo do Concello e do IMCE e as bases de execución dos seus respectivos orzamentos; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada lei, respecto do orzamento, e no artigo 90 da Lei 7/85, do 2 de abril, reguladora das bases do réxime local, respecto dos cadros de persoal. En consecuencia e en virtude do preceptuado no artigo 169.1 do TRLRFL, o orzamento xeral inicialmente aprobado, xunto coas bases de execución, os cadros de persoal e a súa correspondente documentación permaneceránlle expostos ao público. Todos os interesados aos que se refire o artigo 170 do TRLRFL, poderán examinar a documentación e presentar reclamacións ante o Pleno: Lugar onde se pode examinar a documentación: Oficina Orzamentaria. Enderezo: Rúa da Franxa, 20-22, ático. A Coruña Prazo de exposición pública para o exame e para a presentación de reclamacións: quince días hábiles, que se contarán a partir do día seguinte ao da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo dun mes contado a partir do día seguinte ao que remate o de exposición ao público para resolvelas. Consideraranse denegadas as reclamacións, en calquera caso, se non se resolvesen no acto de aprobación definitiva. A Coruña, 21 de novembro de 2011 O Director de Facenda e Administración Pública Asdo.: Martín González Rodríguez
24/11/2011 | Administración LocalMunicipal
Vimianzo
Aprobación inicial do orzamento xeral do Concello de Vimianzo do ano 2012

Ao amparo do disposto no artigo 197 bis da Lei Orgánica do Réxime Electoral Xeral, o alcalde do Concello de Vimianzo presentou ao Pleno da Corporación de data 21/10/2011 unha cuestión de confianza vinculada á aprobación do orzamento xeral do Concello de Vimianzo para o ano 2012, que ao ser rexeitada polo Pleno, iniciábase un periodo dun mes durante o cal os membros da Corporación podían presentar unha moción de censura ao amparo do artigo 197 da Lei Orgánica do Réxime Electoral Xeral. Dado que durante o mencionado prazo dun mes, que rematou o día 21/11/2011, non se presentou unha moción de censura, enténdese aprobado inicialmente o orzamento xeral do Concello de Vimianzo para o ano 2012 así como o cadro de persoal funcionario e laboral. En cumprimento do disposto no artigo 169.1 do Texto Refundido 2/2004, do 5 de marzo, polo que se aproba o Texto Refundido da Lei de Facendas Locais, o expediente exponse ao público durante quince días hábiles para que os interesados podan examinalo e presentar, ante o pleno, as reclamacións que estimen oportunas. O orzamento considerarase definitivamente aprobado se durante o citado prazo non se presentan reclamacións; en caso contrario, o Pleno disporá dun mes para resolvelas. O expediente estará a disposición dos interesados na secretaría do concello en horario de 8:30 a 14:30 horas. Vimianzo, 22 de novembro de 2012 O alcalde Manuel Antelo Pazos
24/11/2011 | Administración LocalMunicipal
Bergondo
Contratación
Anuncio padrón de habitantes

Esta Alcaldía dictou os Decretos números 633/2011, 634/2011, 658/2011 e 659/2011, nos que se resolve, en consonancia co preceptuado no artigo 72 do Regulamento de poboación e demarcación territorial das entidades locais, incoar expedientes de baixa de oficio no Padrón municipal de habitantes, por incumpri-los requisitos previstos no art.54 do citado Regulamento, ás seguintes persoas: 1 - Yuridia Arzelus Ahauzi, con pasaporte núm. CX516584 2 - Iulian Sorin Rousselet Escagedo, con DNI núm.XXXXXXXXX 3 - Esther Teresa Cuisinier Verlinden, con DNI núm.XXXXXXXXX 4 - Julia Pilar Gabella Fogarty, con pasaporte núm.601054 Ó non ser posible practica-las notificacións ós interesados a través do servizo de Correos, notifícanse mediante o presente anuncio, en cumprimento do art.59.5 da Lei 30/1992, do réxime xurídico das administracións públicas e do procedemento administrativo común, co fin de que nun prazo de quince días, que comezará a contar dende o seguinte ó da publicación neste Boletín, poidan os interesados, en trámite de audiencia, examina-los expedientes en horario de oficina e presenta-las alegacións que estimen pertinentes. Bergondo, 16 de novembro de 2011 A ALCALDESA Alejandra Pérez Máquez
24/11/2011 | Administración LocalMunicipal
Muros
Anuncio prescrición facturas

Consonte ao establecido polo art.60 da Lei 30/1992, do 26 de novembro, de réxime xurídico das Administracións Públicas e do procedemento administrativo común, por medio do presente faise público que o 11 de novembro de 2011 pola Sra. alcaldesa do Concello de Muros se ditou a seguinte resolución: “Exposto ao público o expediente de prescripición de facturas, incoado mediante resolución de data 11 de outubro de 2011, mediante publicación no Boletín Oficial da Provincia de data 20 de outubro de 2011 durante quince días soltos. Visto o informe de Intervención de 10 de novembro de 2011 e dado que non foron presentadas reclamacións ao expediente durante o prazo de exposición pública. Primeiro.- Declarar definitivamente prescritas as seguintes facturas e documentos que serán dados de baixa na contabilidade municipal: Segundo.- Anunciar a aprobación definitiva do expediente no Boletín Oficial da Provincia. A ALCALDESA” O que se publica aos efectos de notificación de tódolos interesados. Contra esta resolución, que pon fin á vía administrativa, pode interporse, con carácter potestativo, recurso de reposición no prazo dun mes perante o propio órgano que a dictou, ou recurso contencioso- administrativo perante o Xulgado Contencioso- Administrativo da Coruña no prazo de dous meses. Estes prazos contaranse desde o día seguinte ao de publicación deste acto. Non poderá interporse recurso contencioso- administrativo ata a resolución expresa do recurso de reposición ou ata que se produza a súa desestimación presunta. O prazo para dictar e notificar a resolución do recurso de reposición é dun mes contado desde a súa presentación; transcorrido ese prazo, entenderase desestimado. Muros, 11 de novembro de 2011. O secretario, Asdo. José Manuel González García.
24/11/2011 | Administración LocalMunicipal
Noia
Secretaría
Edicto José Luis García Pazos

Intentada a notificación persoal, esta non se puido practicar por ser ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 26 de setembro de 2011 a Concelleira delegada de Medio Ambiente do Concello de Noia ditou a proposta de Resolución, pola que se incoa expediente sanciónador a D. Jose Luis García Pazos como presunto responsable da comisión dunha infracción grave, segúndo o artigo 62. b) da Lei 10/2008 do 3 de novembro, de Residuos de Galicia, e polo ques se ordea o mesmo que preceda a retirada dos botes de pintura, disolventes, cartóns e dúas tumbonas de piscina, abandonados na beira da pista de acceso ao antigo campo de fútbol, ubicado entre os núcleos de Liñayo e Pastoriza, Santa María de Roo, no prazo de dez días hábiles. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 17 de novembro de 2.011 O alcalde, Asdo. Rafael García Guerrero.
24/11/2011 | Administración LocalMunicipal
Fene
Servizos Económicos e Tributarios
Anuncio de cobranza do padrón fiscal correspondente ao 1.º trimestre das Escolas Culturais e Deportivas, curso 2011/2012

Por Resolución da Alcaldía núm.984/2011, de data 10 de novembro de 2011, aprobouse o padrón fiscal correspondente ao 1º trimestre das Escolas Culturais e Deportivas, curso 2011/2012 Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, Xeral Tributaria, e artigo 24 do RXR. Recursos: Durante o prazo de exposición pública os interesados poderán examinalo e formular perante a Alcaldía, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: DOUS MESES, do 01/12/2011 ata o 31/01/2012. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 11 de novembro de 2011 O alcalde, Asdo. Gumersindo P. Galego Feal
24/11/2011 | Administración LocalMunicipal
Oroso
Anuncio de licitación do contrato do servizo de impartición de clases na aula de música do Concello de Oroso

1 Entidade adxudicadora. Datos xerais e datos para a obtención da información. a) Organismo. Concello de Oroso b) Dependencia que tramita o expediente. Secretaría c) Obtención de documentación e información: 1) Dependencia. Secretaría.2) Domicilio. Praza do Concello, 1 3) Localidade e código postal. Oroso, 15888 4) Teléfono.981691478 5) Telefax.981691786 6) Correo electrónico. correo@oroso. dicoruna. es 7) Dirección de Internet do perfil do contratante.www.concellooroso.com 8) Data límite de obtención de documentación e información. Ata 2 días naturais antes da finalización do prazo para presentación de proposicións. d) Número de expediente.2011/041 a) Tipo. De servizos b) Descrición: Imparticion de clases na aula de música do Concello de Oroso d) Lugar de execución/entrega. Concello de Oroso.1) Domicilio. Praza do Concello, 1 2) Localidade e código postal. Oroso, 15888 e) Prazo de execución. Dende o 01/01/2012 ata o 30/06/2013 f) Admisión de prórroga. Prorrogable polo periodo: 01/07/2013 ata o 30/06/2014 i) CPV (Referencia de Nomenclatura). 80.000000-4 a) Tramitación: Ordinaria b) Procedemento. Aberto con pluralidade de criterios de valoración. a) Importe neto: 113.400,00 euros. IVE (18%) 20.412,00 euros. Importe total: 133.812,00 euros.5) Garantías esixidas. Provisional: Non se esixe. Definitiva (5%) do importe de adxudicación. a) Clasificación, no seu caso (grupo, subgrupo e categoría). Non se esixe b) Solvencia económica e financeira e solvencia técnica e profesional, no seu caso. Véxase artigo 4 do prego. a) Data límite de presentación: 15 días naturais contados desde o día seguinte ao da publicación do último anuncio no BOP, no perfil do contratante ou no DOG. b) Modalidade de presentación. Presencial ou por correo c) Lugar de presentación: 1) Dependencia. Rexistro Xeral do Concello.2) Domicilio. Praza do Concello, 1 3. Localidade e código postal. Oroso, 15888 d) Prazo durante o cal o licitador estará obrigado a manter a súa oferta.3 meses a) Enderezo. Praza do Concello, 1 b) Localidade e código postal. Oroso, 15888 9. Gastos de publicidade. Os gastos que xeren os anuncios cun máximo de 1.000 euros. Oroso, 15/11/2011 O alcalde. Chema Vanegas Schut
24/11/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto con multiplicidade de criterios de valoración dos servizos de asistencia sanitaria dos funcionarios da Excma. Deputacion Provincial da Coruña

1. ENTIDADE ADXUDICATARIA. a) ORGANISMO: Excma. Deputación Provincial da Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 8759/2011 2. OBXECTO DO CONTRATO: contratatación dos servizos de asistencia sanitaria para o persoal funcionario en activo (e os seus respectivos beneficiarios) da Excma. Deputación Provincial da Coruña.3. PRAZO DE EXECUCIÓN: dous anos, contados a partir do 1 de xaneiro de 2012 e rematando o 31 de decembro de 2013. Non obstante o contrato poderá prorrogarse con carácter anual e ata un máximo de dous anos.4. TRAMITACIÓN E PROCEDEMENTO DE ADXUDICACIÓN. a) Tramitación: ordinaria. b) Procedemento: ABERTO. c) Forma: PROCEDEMENTO ABERTO CON MULTIPLICIDADE DE CRITERIOS DE VALORACIÓN.5. PRESUPOSTO DE LICITACIÓN. A contía máxima é de 50 € por persoa (impostos incluídos). 28.400 €/mensuais.340.800 €/anuais. Total: 681.600 €. 6. GARANTÍA PROVISIONAL. Non se esixe.7. GARANTÍA DEFINITIVA. Non se esixe.8. REQUISITOS ESPECÍFICOS DO CONTRATISTA. a) Clasificación: non se esixen. b) Outros requisitos: non se esixen.9. PRESENTACIÓN DE OFERTAS OU DAS SOLICITUDES DE PARTICIPACIÓN. a) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais, contados dende o seguinte ao da derradeira publicación do anuncio de licitación no BOP. b) Presentarase en 3 sobre pechados: A) SOBRE A.–Subtitulado “Documentación”. Conterá a documentación esixida na cláusula 14.1 do prego de cláusulas administrativas particulares. B) Sobre B.–Subtitulado “Referencias técnicas”. Conterá a documentación esixida na cláusula 14.2 do prego de cláusulas administrativas particulares. C) Sobre C.–Subtitulado “Oferta económica”. Conterá a oferta económica axustada ao modelo da cláusula 14.3 do prego de cláusulas administrativas particulares axustada ao seguinte modelo: D., con D. N. I. e enderezo a efectos de notificacións na cidade de., rúa ou praza., n.º., CP.), toma parte no procedemento aberto con multiplicidade de criterios de valoración convocado pola Deputación Provincial da Coruña e publicado en data., para a contratación do seguro de asistencia sanitaria para o persoal funcionario en activo e os seus respectivos beneficiarios da Excma. Deputación Provincia da Coruña, e fai constar que coñece e acepta o prego de condicións e que se compromete a executar o contrato con suxeición ás referidas cláusulas no seguinte prezo mensual. /prezo por persoa. (O licitador, asinado e rubricado) Admitiranse como máximo tres variantes na oferta, que deberán xustificarse na forma indicada no sobre B (epígrafe melloras). 10. GASTOS DE ANUNCIOS. Os gastos correspondentes aos anuncios da licitación serán por conta do adxudicatario. A Coruña, a 4 de novembro de 2011. O PRESIDENTE O SECRETARIO Asdo. Diego Calvo Pouso Asdo. JOSÉ LUIS ALMAU SUPERVÍA
24/11/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29032 José Francisco González Santos (Porto do Son)

Por acordo do xefe do Servizo Territorial da Zona Galicia Centro, coa data 23/02/2010, iníciase o expediente de extinción por causa de caducidade do título concesional outorgado a José Francisco González Santos dun aproveitamento de augas procedente dun manancial situado no Monte comunal de Santo Tomé, na parroquia de Baroña (San Pedro), Concello de Porto do Son (A Coruña). Identificación da concesión: concesión outorgada coa data 14/08/2001 polo Presidente de augas de Galicia a Asghar De las Llanderas Cebral, consistente na captación dun caudal de auga de 0,10 litros/segundo procedente dun manancial situado no Monte comunal de Santo Tomé, na parroquia de Baroña (San Pedro), no Concello de Porto do Son (A Coruña), con destino á hostalería. Clave do expediente: DH. A15.10394. Causas da extinción: incumprimento dos prazos previstos na concesión e non remate das obras de canalización necesarias para trasladar as augas, regulada no artigo 66 do Real Decreto Lexislativo 1/2001, do 20 de xullo, polo que se aproba o texto refundido da Lei de Augas, e o artigo 161.1 do Real Decreto 849/1986, do 11 de abril, polo que se aproba o Regulamento do dominio público hidráulico. Servidumes: descoñecidas. Iniciación: de oficio mediante acordo do xefe do Servizo Territorial da Zona Galicia Centro de data 23/02/2010 De acordo co previsto no artigo 165 do Regulamento do Dominio Público Hidráulico, aprobado polo Real Decreto 849/1986, do 11 de abril, en relación co artigo 163.3 do mesmo corpo normativo, ábrese un prazo de VINTE (20) DÍAS, a contar dende o día seguinte ó da publicación do presente anuncio no Boletín Oficial da Provincia da Coruña, co fin de que os interesados poidan presentar as alegacións que estimen pertinentes, perante o Concello de Porto do Son ou nas oficinas deste Servizo Territorial de Augas de Galicia, sitas na rúa Tomiño, nº 16 – baixo, en Santiago de Compostela. Santiago de Compostela, 9 de novembro de 2011 O xefe do Servizo Territorial da Zona Galicia Centro Deolindo El Boussettaoui Achahboun
24/11/2011 | Administración LocalMunicipal
Fisterra
Padrón de habitantes

Acordadas as baixas de oficio dentro do padrón municipal de habitantes a nome das persoas que se indican ó amparo do previsto no artigo 72 do Real decreto 1690/1986, do 11 de xullo, polo que se aproba o Regulamento de poboación e demarcación territorial das entidades locais (resolución Alcaldía do 24 de outubro de 2011). Resultando que na actualidade ditos habitantes residen en Arxentina e se ignora o seu domicilio actual. Quedando acreditado no expediente administrativo a imposibilidade de levar a cabo a notificación persoal, faise público a efectos do previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común. Fisterra, 3 de novembro de 2011. O alcalde José Manuel Traba Fernández
24/11/2011 | Administración LocalMunicipal
Narón
Secretaría
Notificación por imposibilidade de facelo por outros medios

Intentadas e non practicadas en dúas ocasións por parte deste Concello, as notificacións de requirimento por ocupación de vía pública sen licenza á empresa CONSTRUMAN MANTENIMIENTO Y CONSTRUCCIÓN, S. L. con N. I. F. B15462088, procédese á súa práctica mediante anuncio no Boletín Oficial da Provincia, de acordo co establecido no artigo 59.5 da Lei 30/1992, do 26 de novembro de réxime xurídico das administracións públicas e do procedemento administrativo común, o que se fai público para coñecemento dos interesados, tendo como texto íntegro o seguinte: “Infórmaselle que con data 23 de setembro de 2011, ten entrada nesta Unidade informe da Policía Local de Narón, no que comunica que na rúa Villadóniga á altura do nº 1-3 (Narón), a vía pública atópase ocupada por unha caseta de obra, así como por restos de material de obra nun saco, pertenecentes á empresa CONSTRUMAN MANTENIMIENTO Y CONSTRUCCIÓN, S. L., ocupación para a cal non existe licenza. Polo exposto, requíreselle para que proceda nun prazo máximo de CINCO DÍAS á retirada da caseta e dos restos de obra existentes na ubicación que se cita, que comezará a contar dende o día seguinte á publicación do presente anuncio, advertíndolle que de non cumprir co requirido, procederase por esta Administración municipal á execución subsidiaria. O que traslado para o seu coñecemento e para os efectos oportunos.” Narón, 04 de novembro de 2011 O concelleiro delegado Manuel A. Ramos Rodríguez
24/11/2011 | Administración LocalMunicipal
Teo
Anuncio de contratación

1. Organismo. Concello de Teo 2. Dependencia que tramita o expediente. Secretaría 3. Obtención de documentación e información: 1. Dependencia. Secretaría 2. Enderezo. Travesía da Ramallosa, 38 3. Localidade e código postal. Teo 15883 4. Teléfono.981 815 700 5. Telefax.981 809 207 6. Enderezo electrónico. secretaria@concellodeteo. com 7. Enderezo de Internet do perfil do contratante.www.concellodeteo.com 8. Data límite de obtención de documentación e información.23/12/2011 4. Número de expediente. S.02/2011 1. Tipo. Servizos 2. Descripción. Prestación dos servizos de conservación e mantemento das seguintes instalacións do Concello de Teo: Instalación de iluminación pública e rede semafórica, instalacións eléctricas dos edificios de propiedade municipal, instalacións eléctricas de titularidade municipal de calquera outro tipo.3. Lugar de execución/entrega: 1. Domicilio. Concello de Teo 2. Localidade e código postal. Teo 15883 4. Prazo de execución/entrega.36 meses 5. Admisión de prórroga. Sí 6. CPV (Referencia de Nomenclatura) 50232100 e 5071000 1. Tramitación. Ordinaria 2. Procedemento. Aberto. Suxeito a regulación harmonizada 3. Criterios de adxudicación. Oferta económica: de 0 a 60 ptos. Memoria descriptiva da calidade técnica do servizo: de 0 a 15 ptos. Melloras: de 0 a 15 ptos. Disponibilidade: de 0 a 10 ptos.690.000,00 euros Importe neto: 115.000,00 euros/anuais. Importe total 135.700,00 euros/anuais. Definitiva 5% do importe de adxudicación 1. Clasificación. Grupo P. Subgrupo 1 2. Solvencia económica e financieira e solvencia técnica e profesional. Segundo Prego de cláusulas administrativas 1. Data límite de presentación.29/12/2011 2. Lugar de presentación: 1. Dependencia. Rexistro xeral do Concello de Teo 2. Domicilio. Travesía da Ramallosa, 38 3. Localidade e código postal. Teo 15883 4. Enderezo electrónico: www.concellodeteo.com 3. Prazo durante o cal o licitador estará obrigado a manter a súa oferta. Dous meses 1. Descrición. Casa Consistorial del Ayuntamiento de Teo 2. Enderezo. Travesía da Ramallosa, 38 3. Localidade e código postal. Teo 15883 4. Data e hora. Sobre B: 17/01/2012, ás 10:00 horas. Sobre C: Segundo se especifique no perfil do contratante. Ao cargo do adxudicatario 07/11/2011 Prego de cláusulas administrativas y de prescricións técnicas no perfil do contratante (www.concellodeteo.com). Teo, 9 de novembro de 2011. O alcalde, Martiño Noriega Sánchez.
24/11/2011 | Administración LocalMunicipal
Vilarmaior
Aprobación definitiva modificación ordenanza fiscal nº 8

Aprobada inicialmente polo Pleno deste concello en sesión de data vinte nove de setembro de dous mil once, a modificación da ordenanza fiscal nº 8, reguladora da taxa pola prestación do servizo público de axuda no fogar, e unha vez rematado o prazo de trinta días de exposición ao público, publícase o acordo elevado a definitivo por non se presentar reclamacións, así como o texto íntegro da modificación, de conformidade co disposto no artigo 70.2 da Lei 7/1985 do 2 de abril reguladora das bases de réxime local, en relación co artigo 17.4 do Texto refundido da lei reguladora das facendas locais.1º.- O prezo/hora queda establecido en 16 €/hora de prestación do servizo, revisable anualmente e de forma automática segundo o índice de prezos ao consumo (IPC). As tarifas graduaranse segundo o seguinte cadro: O prezo/hora en fin de semana e festivos queda establecido en 20 €/hora. Esta modificación será de aplicación desde o un de xaneiro de 2012. Vilarmaior, 17 de novembro de 2011 O ALCALDE, Carlos Vázquez Quintián
24/11/2011 | Administración LocalMunicipal
Noia
Secretaría
Edicto Andrés Buján de la Iglesia

Intentada a notificación persoal, esta non se puido practicar por ser ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 29 de setembro de 2011 a Concelleira delegada de Medio Ambiente do Concello de Noia ditou a proposta de Resolución, pola que se incoa expediente de orde de execución a Herdeiros de Rosalía de la Iglesia pola finca en estado de abandono con bastante sita en Lg. Cantalarrana – Couto (Noia) con número de referencia catastral 15058A033001570000QY. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 17 de novembro de 2.011 O alcalde, Asdo. Rafael García Guerrero.
24/11/2011 | Administración LocalMunicipal
Carnota
Devolución aval Ramón Domínguez e hijos

D. Basili Apeztegia Jorquera, con DNI n.º XXXXXXXXX, representante da empresa Construcciones Ramón Domínguez e Hijos, S. L., solicitou a devolución da fianza definitiva constituída para responder da execución da obra: - Demolición de edificio e adecuación do terreo para o Centro Socio-Cultural de usos múltiples do Viso. Faise público, en cumprimento do establecido no artigo 88.1 do Regulamento de contratación das corporacións locais, para que durante o prazo dos quince días seguintes á publicación deste anuncio no BOP, poidan presentarse as reclamacións ante o Concello de Carnota por quen crea ter algún dereito esixible ao adxudicatario, por razón dos contratos garantidos. Carnota, 15 de novembro de 2011 O alcalde Ramón Noceda Caamaño
24/11/2011 | Administración LocalMunicipal
Narón
Secretaría
Listaxe definitiva de admitidos/as e excluídos/as para a provisión dunha praza de delineante (promoción interna)

Unha vez finalizado o prazo de presentación de reclamacións á lista provisoria para tomar parte no proceso selectivo, para a provisión en propiedade de 1 praza de persoal funcionario do Concello de Narón, Delineante, correspondente ás convocatorias específicas publicadas no BOP n.º 92, do 16-05-2011, e BOE n.º 211, de data 02-09-2011, esta Alcaldía, en virtude das facultades conferidas pola lexislación vixente: RESOLVE: PRIMEIRO.–Aproba-la seguinte lista definitiva de aspirantes admitidos/as e excluídos/as para a provisión de 1 praza de Delineante. Admitido/as: Excluídos: ninguén. SEGUNDO.–Proceder á designación nominal dos membros, titulares e suplentes do tribunal que xulgará a praza de delineante, que serán os seguintes: TERCEIRO.–O tribunal constituirase o día 12 de decembro de 2011, ás 9.30 horas, no terceiro andar da Casa do Concello de Narón. CUARTO.–Os aspirantes deberán presentarse o día 12 de decembro de 2011, ás 10.00 horas, no segundo andar da Casa do Concello, para a celebración do primeiro exercizo. QUINTO.–Non se permitirá nos recintos onde se celebren os exercizos o acceso e tenencia de teléfonos móviles, axendas electrónicas ou calquera outro material ou instrumento do que poidan valerse os/as aspirantes ás probas na realización dos exercizos. SEXTO.–Os sucesivos anuncios relacionados con esta convocatoria serán publicados exclusivamente no taboleiro de edictos do Concello e na páxina web, naron. es, sen prexuízo da publicación no Boletin Oficial ou boletíns oficiais do nomeamento dos/as aspirantes definitivamente seleccionados/as. Narón, 15 de novembro de 2011. Ante min (Dou fe da identidade do asinante) O ALCALDE-PRESIDENTE O SECRETARIO XERAL Asdo. JOSÉ M. BLANCO SUÁREZ Asdo. ALFONSO DE PRADO FERNÁNDEZ-CANTELI
24/11/2011 | Administración LocalMunicipal
Ares
Aprobación provisional dos tipos de gravamen do IBI urbana e rústica

Aprobado con carácter provisional a modificación da ordenanza fiscal reguladora do IBI, modificándose os tipos de gravamen nos seguintes termos: · IBI urbana: 0,58 %. · IBI rústica: 0,73 % De conformidade co previsto no artigo 17 do Real Decreto Lexislativo 2/2004, de 5 de marzo, exponse a información pública polo prazo de trinta días, dentro dos cales os interesados poderán examina-lo expediente e presenta-las alegacións que estimen oportunas. O presente acordo, nos termos do artigo 17.3 do Real Decreto Lexislativo 2/2004, de 5 de marzo, no suposto de non presentarse reclamacións, elevaráse a definitivo. Ares, a 23 de novembro de 2011. O Alcalde, Asdo. Julio Ignacio Iglesias Redondo.
24/11/2011 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Estado de situación dos créditos definitivos unha vez incorporado o expediente de modificación de créditos nº 3/2011

A Corporación provincial, en sesión plenaria celebrada o día 28 de outubro de 2011, aprobou o Expediente de modificación de créditos nº 3/2011 que se tramita dentro do vixente presuposto xeral da Excma. Deputación provincial. O expediente considerase definitivamente aprobado ó non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos nº 3/2011: O que se fai público para xeral coñecemento. A Coruña, 22 de novembro de 2011 O PRESIDENTE, O SECRETARIO XERAL Diego Calvo Pouso José Luis Almau Supervía
24/11/2011 | Administración LocalMunicipal
Brión
Delegación sinatura

Visto o disposto no artigo 16 da Lei 30/1992, de 26 de novembro, de réxime xurídico das administracións públicas e do procedemento administrativo común, resolvo delegar a sinatura, no suposto de ausencia desta Alcaldía das oficinas do Concello, na Concelleira de Cultura, Xuventude e Promoción Económica, Muller e Diego Emilio Gloria Beatriz Sudara Simoc DªNancy Margarita Idalina Maria Gualacata Villaron, dos vistos e praces dos certificados expedidos por Secretaría. No correspondente certificado farase constar a autorización da dita delegación. O que se fai público para xeral coñecemento. Brión, 17 de novembro de 2011. O Alcalde. Asd. José Luis García García.
24/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 117/2011

Resolución do 7 de novembro de 2011, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica do concello do Pino (expediente IN407A 117/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo: rúa José Angel Valente, n.° 17, local 62, 15706 Santiago de Compostela Denominación: LMTS, CTC, RBTS EIRAS DE SANTISO Situación: concello do Pino Características técnicas: Liña de media tensión soterrada a 20 kV, cunha lonxitude de 395 m, condutor tipo RHZ1-20L-12/20 kV-3(1x95 Al), con orixe na cela de liña a instalar no CTC Santiso (Expte.2010/290), con entrada e saída no CTC Eiras de Santiso proxectado e final no paso aéreo-soterrado a realizar no apoio proxectado tipo HVH-15/2500 da LMT a CT Vilabuil (Expte.206/2001). Liña de media tensión soterrada a 20 kV, cunha lonxitude de 150 m, condutor tipo RHZ1-20L-12/20 kV-3(1x95 Al), con orixe na cela de liña a instalar no CTC Santiso (Expte.2010/290) e final no CT aéreo Santiso II. Liña de media tensión soterrada a 20 kV, cunha lonxitude de 125 m, condutor tipo RHZ1-20L-12/20 kV-3(1x95 Al), con orixe na cela de liña a instalar no CTC Eiras de Santiso proxectado e final no CT particular Robleda existente. Centro de transformación en edificio prefabricado de formigón, con unha potencia de 160 kVA e relación de transformación de 20.000/400-230 V. Rede de baixa tensión soterrada a 400 V, con dúas saídas do CTC Eiras de Santiso proxectado, con unha lonxitude de 212 m, en condutor tipo XZ1-0,6/1 kV-4 (1 x240 Al) e unha lonxitude de 82 m, en condutor XZ1-0,6/1 kV-4 (1x50 Al). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 7 de novembro de 2011. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Justa Carmen Maria Angeles Carmen De las Cuevas Gracieta
24/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 236/2011

Resolución do 3 de novembro de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Rois (expediente IN407A 236/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T., C. T. Buxán, San Xoán de Buxán. Situación: concello de Rois. Características técnicas: Liña eléctrica de media tensión a 20 kV, 112 metros de lonxitude (existente), coa orixe no apoio anterior ao C. T. que se substitúe, e final no apoio número 1 da derivada ao C. T. Silvarredonda (expediente 32508) Liña eléctrica de media tensión subterránea a 20 kV, 36 metros de lonxitude, coa orixe e final no paso aéreo subterráneo do apoio proxectado na L. M. T. a C. T. Buxán (expediente 2630). Centro de transformación prefabricado de 250 kVA de potencia e relación de transformación de 20/0,4-0,23 kV. Concello de Rois. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 3 de novembro de 2011. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.º 117, do 17/06/2009) El Hafed Lilli Safyoun Corcho
24/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/280

Resolución do 08 de novembro de 2011, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa e aprobación do proxecto de execución das instalacións eléctricas no concello de Cabanas (N.° EXPTE: IN407A 2011/280) Ós efectos previstos na Lei 54/1997 do 27 de novembro (B. O. E. n.° 285), do sector eléctrico, e no título VII do Real decreto 1955/2000, de 1 de decembro (B. O. E. n.° 310), sobre autorización de instalacións de enerxía eléctrica, sométese a información pública a petición da autorización administrativa e aprobación do proxecto de execución da instalación eléctrica que se describe: Solicitante: ELÉCTRICA DE CABAÑAS, S. L. Enderezo social: r/ Arenal, 45-baixo.15621 Cabanas Denominación: LMTS, CT, RBTS CASTRO Situación: Cabanas Características técnicas: Liña de media tensión subterránea a 15 kV, cunha lonxitud de 101 m, con inicio no paso aéreo-subterráneo a realizar no apoio n.° 7 existente da LMT Atallo-A Pena (Expte.27.330), onde actualmente se realiza o paso aéreo-subterráneo da LMT que alimenta o CT Castro (Expte.489/04), condutor tipo RHZ1-2OL-12/20 kV-3(1x95A1) e final na cela de liña proxectada no CT Castro. Centro de transformación prefabricado, cunha potencia de 160 kVA e unha relación de transformación de 15.000/400-230 V. Rede de baixa tensión subterránea coa orixe no CT Castro proxectado, cunha lonxitude de 370 m, condutor XZI-0,6/1 kV-4 (1x240 Al). Todas aquelas persoas ou entidades que se consideren afectadas poderán examina-lo expediente e presenta-las súas alegacións nesta Xefatura Territorial, sita no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 08 de novembro de 2011. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.º 117, do 17.06.2009) Segunda Maria Mac Donald Mirza
24/11/2011 | Administración LocalMunicipal
Brión
Anuncio de contratación de servizo

Resolución da Alcaldía do Concello de Brión pola que se anuncia procedemento aberto para a contratación do servizo de Catering da Escola Infantil Municipal de Brión. A) OBXECTO DO CONTRATO: Servizo de Catering da Escola Infantil Municipal de Brión. B) PROCEDEMENTO: Aberto con múltiples criterios de valoración. C) ORZAMENTO DE LICITACIÓN: O prezo unitario por menú diario é de 2,97 € máis 0,24 € que representa o 8% en concepto de IVE. Ao efecto de realizar unha ESTIMACIÓN DO PREZO TOTAL DO CONTRATO, tomando como base o prezo unitario de saída, considerando o contido do prego de prescricións técnicas e un total de 59 nenos que actualmente fan uso do servizo, 22 días mensuais para 11 meses, resulta o prezo estimado total correspondente a dúas anualidades de: Prezo sen ive: 84.811,32 € IVE: 6.784,91 € Prezo total: 91.596,23 € D) APLICACIÓN ORZAMENTARIA: 321.227.99. E) REVISIÓN DE PREZOS: Anual segundo a variación do IPC interanual, excluído o primeiro ano e 20% da execución do contrato. F) DURACIÓN: 2 anos. Non se admiten prórrogas. G) LUGAR DE ENTREGA DAS PROPOSICIÓNS.- Rexistro Municipal Concello de Brión, Praza do Concello núm.1-Pedrouzos, Brión. Horario de 9.00 a 14 horas. Teléfono: 981 887006- Fax: 981 887431. H) PRAZO DE PRESENTACIÓN DE PROPOSICIÓNS: 15 días naturais contados a partir do seguinte ao da publicación do anuncio de licitación no BOP. I) CRITERIOS DE VALORACIÓN: Multiplicidade de criterios especificados na cláusula 8ª do prego de cláusulas administrativas. J) FIANZAS: Non se esixe fianza provisional. Definitiva: 5% do prezo adxudicación, excluído o IVE. K) PERFIL CONTRATANTE: www.concellodebrión.org L) GASTOS DE ANUNCIOS A CARGO DO ADXUDICATARIO: Ata 600 €. Brión,17 de novembro de 2011. O Alcalde. Asd. José Luis García García.